Թիֆանի Հվանգ

Սթեֆանի Հվան (), ունի ամերիկացու և հարավկորեացու ծագումով երգչուհի, ֆոտոմոդել, մյուզիքլների դերասանուհի, հարավկորեական Girls’ Generation խմբի անդամ։ Ավելի հայտնի է Թիֆանի բեմական կեղծանունով։ Թիֆանին տիրապետում է կորեերենի և անգլերենի, ինչպես նաև ինչ-որ չափով տիրապետում է չինարենի և ճապոներենի։

Կենսագրություն 
Թիֆանին ծնվել է 1989 թվականի օգոստոսի 1-ին Սան Ֆրանցիսկոյում, Կալիֆոռնիա նահանգում, իր խմբակցի Ջեսիկայի հետ միասին նույն հիվանդանոցում, բայց մեծացել է Կալիֆոռնիայի Դայմոնդ Բար փոքրիկ քաղաքում։ Թիֆանին երեք երեխաներից փոքրն է։ Նրա մեծ քույրը ավարտել է Կալիֆոռնիայի Berkeley համալսարանը։ Իր կաիրերայի սկզբում, երբ խոսքը ծնողների մասին էր, Թիֆանին խոսում էր միայն հոր կամ երկու ծնողների մասին, ռադիո թողարկումներից մեկի ժամանակ Թիֆանին ասել է, որ շատ է կարոտում իր մայրիկին, որովհետև նա հեռու էր գտնվում նրանից և նրանք չէին տեսնվել երկար ժամանակ։ 2009 թվականի վերջին Թիֆանին պաշտոնապես հայտարարել է, որ նրա մայրը մահացել է։ 2009 թվականի օգոստոսին երբ մահացել է Թիֆանիի պապիկը, ով ուներ առողջական խնդիրներ, այդ պատճառով Թիֆանին որոշ ժամանակ չի մասնակցել խմբի գործունեությանը։

Բեմում ելույթ ունենալու ժամանակ Թիֆանին նկատել է սկաուտը և հրավիրել է S.M. Entertainmentի լսումներին։ 2004 թվականի օգոստոստին նա միանում է գործակալությանը Լոս Անջելեսում։ Նա վերապատրաստվել է երեք տարի և յոթ ամիս շարունակ։

2008 թվականին Թիֆանին ուներ առողջական խնդիրներ, նրա ախտորոշումն է եղել «ձայնալարերի հանգույցավորում», բայց շուտով բուժում ստանալուց հետո նրա ձայնը կարգավորվեց։ 2010 թվականին խնդիրը կրկին վերադառնում է և նրան կրկին ստացվեց լուծել բժշկության շնորհիվ։ Դրանից հետո Թիֆանին ասել է, որ նրա ձայնը հիվանդությունից հետո մի քիչ փոխվել է, բայց նա դրանում ոչ մի վատ բան չի տեսնում։ Խմբում գտնվելու ժամանակ Թիֆանին ստացել է մի շարք աննշան վնասվածքներ, օրինակ՝ մի անգամ նա ոլորել է ձեռքը «Gee» երգը կատարելուց հետո, դրանից հետո նրա ձեռքը որոշ ժամանակ գտնվել է գիպսի մեջ։ Շուտով Թիֆանին ձեռք է բերում ավելի լուրջ վնասվածք թատրոնում ելույթ ունենալու ժամանակ, բայց չնայած դրան, նա շուտով վերադարձավ խումբ։

Անձնական կյանք 
2014 թվականի ապրիլի 4-ին հայտնի է դարձել, որ նա հանդիպում է 2PM խմբի անդամ Նիկ Հունի հետ։ Շատերը հաստատում էին, որ զույգը վաղուց է հանդիպում։

2015 թվական մայիսի 29-ին հայտնի է դառնում, որ զույգ բաժանվել է։

Պաշտոնական պատճառն է՝ խիտ օրակարգը։

Կարիերա

Girls' Generation 

Թիֆանին խմբի գլխավոր վոկալիստներից է, ինչպես նաև նա Girls' Generation - TTS ենթախմբի անդամ է, Թեյոնի և Սոհյոնի հետ միասին։

Միանձնյա երգչուհու կարիերա 

2008 թվականին նա թողարկել է երկու սինգլ Girls' Generation  խմբի այլ անդամների՝ Ջեսիկայի և Սոհյոնի հետ միասին։ Առաջին սինգլը կոչվում է «Oppa Nappa» («오빠 나빠», «Bad Boy»), իսկ երկրորդը «Mabinogi»։

Թիֆանին ձայնագրել է սաունդթրեկ «Jamyeonggo» դորամայի համար և ձայագրել է զույգերգ K.Will-ի հետ «A Girl, Meets Love» անվանումով։
Սու Յոնի հետ մասնակցել է «Oh! My Love to You» երգի ձայնագրմանը, The Blue խմբի հետ։
2012 թվականին ձայնագրել է սաուդթրեկ «Սիրո անձրև» հեռուստասերիալի համար, որտեղ գլխավոր դերում նկարահանվել է նրա խմբակից Յունան։ Նույն թվականին Թիֆանին,  Super Junior խմբի անդամ Կյու Հյոնի հետ միասին, ձայագրել է սաունդթրեկ «Քեզ համար՝ ամբողջ հմայքով» (կորեական տարբերակ) հեռուստասերիալի համար։

2012 թվականի հունիսին Թիֆանին կատարել է բրիտանացի հայտնի երգչուհի Ադելի «Rolling in the deep» երգը, որը արդյունքում հավաքել է 15 միլիոն դիտում համացանցում։

2013 թվականին Թիֆանին կատարել է «One Step Closer» սաունդթրեկը «All About My Romance» հեռուստասերիալի համար։

2016 թվականի մայիսին Թիֆանին առաջնաելույթ է կատարել իր առաջին «I Just Wanna Dance» անունով միանձնյա ալբոմով։ Ալբոմի գլխավոր երգը զբաղեցրել է առաջին հորիզոնականը թողարկումից մեկ շաբաթվա ընթացքում երկու երաժշտական հաղորդումներում՝ The Show և Show Champion։

2016 թվականի հունիսի 10-ին նա թողարկել է երգ «Heartbreak Hotel» անվանումով, հարավկորեացի ռեփեր Սայմոն Դոմինիկի հետ միասին, որպես տասնութերորդ թվային սինգլ S.M. Entertainment’s Station ծրագրից։

2016 թվականի հունիս ամսվա երկրորդ կեսին Թիֆանին անցկացրել է իր առաջին միանձնյա համերգը «Weekend» անվանումով։

Հեռուստահաղորդումների հաղորդավարուհի 
2007 թվականի նոյեմբերից մինչև 2008 թվականի հունիսը Թիֆանին Կիմ Հե Սունի հետ եղել է հաղորդավար «Sonyeon Sonyeo Gayo Baekseo» հաղորդմանը։
Երկար ժամանակ Թիֆանին և Յու Րին եղել են Show! Music Core հաղորդման հաղորդավարուհիներ, միայն թե 2010 թվականի հուլիսի 31-ից, նրանք լքել են հաղորդումը Girls' Generation Ճապոնիայում ունեցած խիտ օրակարգի պատճառով։

2010 թվականի դեկտեմբերի 25-ին Թիֆանին և Յու Րին վարել են Show! Music Core-ի ամանորյա թողարկումը։ 2010 թվականի դեկտեմբերի 31-ին, Թիֆանին, Յու Րի և դերասան Լյու Սի Ոնի հետ միասին վարել են SBS Gayo Daejeon մրցանակաբաշխությունը։

2011 թվականի մարտի 12-ին Յու Րիի և 2PM խմբի անդամ Նիկ Հունի հետ միասին վարել է «50th Anniversary Music Wave Concert-ը»։

2011 թվականի օգոստոսի 13-ին Յու Րիի հետ միասին վարել է «2011 Incheon Korean Music Wave-ը» և 2011 թվականի օգոստոսի 20-ին վարել է «K-Pop All Star Live in Niigata-ը» Յու Րիի և Սու Յոնի հետ միասին։

2012 թվականի փետրվարինց մինչև 2013 թվականի ապրիլը Թիֆանին Թեյոնի և Սոհյոնի հետ միասին վարել է «Show! Music Core» երաժշտական հաղորդումը։
2013 թվականի սեպտեմբերի 1-ին Թիֆանին և Յու Րին եղել են հաղորդավարներ 2013 Incheon Korean Music Wave համերգի ժամանակ։

Հեռուստահաղորդումներ 
Սեպտեմբերի 23-ին SBS հեռուստաալիքի անձնակազմը պատմել է, որ SBS-ը կթողարկի նոր հաղորդում «Fashion King Korea» անվանումով։ Հաղոդրումը իրենից ներկայացնում է ութ աստղերի մրցակցություն, այդ թվում նաև երգիչներ և դերասաններ, որոնցից յուրաքանչյուրը միավորվելու է արհեստավարժ մոդելավորողների հետ։ Յուրաքանչյուր խումբ պետք է ընտրի որևէ մաս, որը նրանք կփոփոխեն, կստեղծեն և կներկայացնեն այլ խմբերի հետ մրցելու ժամանակ։ Թիֆանին, Բորան («SISTAR»), երգիչ Յուն Գունը, դերասան Լի Ջի Հունը, հաղորդավար Կիմ Նա Յանգը, Բումը, Լիմ Դոնգ Ուկը և Չու Մի Րամը մասնակցել են հաղորդմանը։

2016 թվականի ապրիլին, Թիֆանին դարձել է մշտական հյուր KBS հեռուստաալիքի «Sister’s Slam Dunk» ռեալիթի հաղորդմանը, դերասաններ Մին Հյո Րինի, Րա Մի Րանի, Ջեսսիի և հումորիստ Կիմ Սուկի հետ միասին։ Նրանք կազմել են աղջիկների խումբ Unnies անվանումով և թողարկել են սինգլ «Shut Up» անվանումով Յու Հի Յոլի մասնակցությամբ։

Դերասանական կարիերա 
2011 թվականի նոյեմբերի 25-ից մինչև 2012 թվականի հունվարի 29-ը Թիֆանին մարմնավորել է Կարմոն Դիասի դերը «Փառք» մյուզիքլում, Super Junior խմբի անդամ Ըն Հյոկի, Սոն Հո Յանգի, Գո Ըն Սոնգի, Կիմ Չան Հոյի, Սին ՈՒի Ջոնգի, The Grace խմբի անդամ Լինայի, Չոի Ջու Րիի, TRAX խմբի անդամ KoN-ի և Կիմ Ջունգ Մոյի հետ միասին։

Սկավառակագրություն

Սաունդթրեկներ և միանձնյա ելույթներ

Ֆիլմագրություն

Դրամաներ

Հեռուստաշոուներ

Հեռուստահաղորդումների հաղորդավար

Ռադիոհաղորդումներ

Մասնակցություն տեսահոլովակներում

Երաժշտական բեմադրություններ

Գովազդ

Մրցանակներ և անվանակարգեր

Ծանոթագրություններ

Արտաքին հղումներ

 Պաշտոնական կորեական կայք էջ 
 Պաշտոնական ճապոնական կայք էջ
 

Հարավկորեացի երգչուհիներ
21-րդ դարի ամերիկացի երգիչներ
Ամերիկացի մոդելներ
Ամերիկացի փոփ երգիչներ
Ամերիկացի փոփ երգչուհիներ